Document ID: 32011D0751

KOMMISSIONENS GENNEMFØRELSESAFGØRELSE
af 13. september 2011
meddelelse af et forslag om ændring af bilagene til aftalen mellem Det Europæiske Fællesskab og Amerikas Forenede Stater om handel med vin
(2011/751/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets afgørelse 2006/232/EF af 20. december 2005 om indgåelse af en aftale mellem Det Europæiske Fællesskab og Amerikas Forenede Stater om handel med vin (1), særlig artikel 3, og
ud fra følgende betragtninger:
(1)
Bilagene til aftalen mellem Det Europæiske Fællesskab og Amerikas Forenede Stater om handel med vin bør ændres for at tage hensyn til de lovgivningsmæssige ændringer vedrørende ønologiske fremgangsmåder i Unionen, nye oprindelsesbetegnelser i Unionen, nye navne i Amerikas Forenede Stater af betydning for vindyrkningen og adresseændringer.
(2)
I overensstemmelse med aftalens artikel 11, stk. 5, forudsætter ændring af et bilag til aftalen en skriftlig meddelelse til anden part af et forslag til ændring.
(3)
Vedlagte forslag til ændring bør derfor meddeles til Amerikas Forenede Stater.
(4)
Foranstaltningerne i denne afgørelse er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
VEDTAGET DENNE AFGØRELSE:
Artikel 1
I henhold til artikel 11, stk. 3. litra b), i aftalen mellem Det Europæiske Fællesskab og Amerikas Forenede Stater om handel med vin skal forslag om ændring af bilagene til aftalen, jf. bilaget, skal meddeles Amerikas Forenede Stater skriftligt.
Artikel 2
Generaldirektøren for landbrug og udvikling af landdistrikter bemyndiges herved til at meddele forslaget til ændring på Den Europæiske Unions vegne.
Udfærdiget i Bruxelles, den 13. september 2011.

Labels: 17
5
3
18
15